b'\n_START_ARTICLE_\nServerivaba andmet\xc3\xb6\xc3\xb6tlus\n_START_SECTION_\nAjalugu\n_START_PARAGRAPH_\nEsimene platvorm, mis pakkus serverivaba andmet\xc3\xb6\xc3\xb6tlust, oli 2006. aastal Zimki, mis aga ei leidnud piisavalt tunnustust ega saanud \xc3\xa4riliselt edukaks. Google avaldas 2008. aastal Google App Engine, mis tutvustas m\xc3\xb5\xc3\xb5detud arveldamist rakendustele, mis kasutasid kohandatud Pythoni raamistikku. Microsoft andis 2010. aastal v\xc3\xa4lja Microsoft Azure, mis pakub pilve- ja serverivaba andmet\xc3\xb6\xc3\xb6tluse platvormi. 2014. aastal Amazoni loodud AWS Lambda oli esimene pilveandmet\xc3\xb6\xc3\xb6tluse m\xc3\xbc\xc3\xbcja, pakkudes lisaks sellele ka abstraktset serverivaba andmet\xc3\xb6\xc3\xb6tlust. IBM on avaldas 2014. aastal OpenWhiski, mis on avatud l\xc3\xa4htekoodiga serverivaba andmet\xc3\xb6\xc3\xb6tluse platvorm. OpenWhisk toetab mitmeid programmeerimiskeeli, nagu Node.js, ja pakub veel paljusid teisi programmeerimiskeeli, kasutades selleks Dockerit. Google Cloud Platform pakub Google Cloud funktsioone alates aastast 2016. Oracle tutvustas 2017. aastal Fn Projekti \xe2\x80\x93 avatud l\xc3\xa4htekoodiga serveriteta andmet\xc3\xb6\xc3\xb6tluse raamistik, mis on pakutud Oracle Cloud Platformile ja on saadaval GitHubis vajadusel kasutamiseks teistel platvormidel.\n_START_SECTION_\nEelised\n_START_PARAGRAPH_\nServerivaba andmet\xc3\xb6\xc3\xb6tlus v\xc3\xb5ib osutuda kulut\xc3\xb5husamaks kui kindlaksm\xc3\xa4\xc3\xa4ratud arvu serverite rentimine v\xc3\xb5i ostmine. Kaob vajadus v\xc3\xa4ljaminekuteks operatsioonis\xc3\xbcsteemide paigaldamise, hoolduse ja muude \xc3\xbcldkulutuste peale. Seda v\xc3\xb5ib kirjeldada ka kui \xc3\xbcmberjaotuse p\xc3\xb5him\xc3\xb5ttel toimivat (inglise keeles pay-as-you-go) digitaalarvutamist, kus tasu v\xc3\xb5etakse ainult s\xc3\xb5ltuvalt koodi k\xc3\xa4ivitamiseks ja jooksutamiseks tuleneva aja-ruumi kulu eest (maksad siis, kui tarbid)._NEWLINE_Lisaks v\xc3\xa4iksematele kuludele t\xc3\xa4hendab serverivaba andmet\xc3\xb6\xc3\xb6tluse arhitektuur, et arendaja ja operaatorid ei pea veetma aega s\xc3\xbcsteemide seadmistamiseks ja h\xc3\xa4\xc3\xa4lestamiseks. Pilveteenuse pakkuja vastutab n\xc3\xb5udlusele vastava v\xc3\xb5imsuse suurenemise v\xc3\xb5imaldamise eest. Lisaks sellele suudavad v\xc3\xa4ikesed arendusr\xc3\xbchmad  k\xc3\xa4ivitada koodi s\xc3\xb5ltumata infrastruktuurir\xc3\xbchmadest ja tugitehnoloogiatest.\n_START_SECTION_\nPuudused\n_START_PARAGRAPH_\nV\xc3\xa4hese kasutusega serverivaba kood v\xc3\xb5ib kannatada suurema vastuse hilinemisega (inglise keeles response latency) kui kood, mis t\xc3\xb6\xc3\xb6tab j\xc3\xa4rjest spetsiaalses serveris, virtuaalses masinas v\xc3\xb5i konteineris. Seda seet\xc3\xb5ttu, et erinevalt autoskaleerimisest (inglise keeles autoscaling) v\xc3\xa4hendab serverivaba andmet\xc3\xb6\xc3\xb6tluse teenusepakkuja tavaliselt v\xc3\xa4hekasutatud koodi valmidust k\xc3\xa4ivituda serveris v\xc3\xb5i l\xc3\xbclitab selle t\xc3\xa4ielikult v\xc3\xa4lja. See t\xc3\xa4hendab, et kui k\xc3\xa4ivitusaeg (n\xc3\xa4iteks Java Runtime) on m\xc3\xa4rkimisv\xc3\xa4\xc3\xa4rselt pikk, luuakse see t\xc3\xa4iendava latentsusajaga. _NEWLINE_T\xc3\xb5hususe v\xc3\xb5i \xc3\xbclem\xc3\xa4\xc3\xa4rase ressursikasutuse probleemide diagnoosimine serverivaba koodi puhul v\xc3\xb5ib olla keerulisem kui tavap\xc3\xa4rase serveri koodi korral. K\xc3\xb5iki funktsioone saab k\xc3\xbcll ajastada, kuid puudub v\xc3\xb5imalus s\xc3\xbcvitsi probleemi siseneda. Selleks saab kasutada silurit v\xc3\xb5i APM-t\xc3\xb6\xc3\xb6riistu._NEWLINE_Serverivaba koodi peetakse m\xc3\xb5nikord ekslikult turvalisemaks kui traditsioonilisi arhitektuure. Kui pilveteenuse pakkuja hoolitseb OS-i haavatavuste eest, siis kogu r\xc3\xbcnnaku pind on oluliselt suurem, kuna v\xc3\xb5rreldes tavap\xc3\xa4raste arhitektuuridega on palju rohkem komponente, millest iga\xc3\xbcks on serverivaba rakenduse sisendpunkt. Turvaliste lahenduste kasutamine muutub ebaoluliseks, kuna kliendid ei saa l\xc3\xb5pp-punktil (inglise keeles endpoint) v\xc3\xb5i v\xc3\xb5rgu tasemel, nagu IDS/IPS, midagi kontrollida ega nendele installeerida.'